Φραγκίσκος Μαύρος

Ο Φραγκίσκος Κρίσπης Μαύρος (1797 - 1875)Δελτιον της Ιστορικης και Εθνολογικης Εταιρειας της Ελλαδος, 1984, [ https://books.google.gr/books?id=O-4TAQAAMAAJ&q=%CE%A6%CF%81%CE%B1%CE%B3%CE%BA%CE%AF%CF%83%CE%BA%CE%BF%CF%82+%CE%9C%CE%B1%CF%8D%CF%81%CE%BF%CF%82+1875&dq=%CE%A6%CF%81%CE%B1%CE%B3%CE%BA%CE%AF%CF%83%CE%BA%CE%BF%CF%82+%CE%9C%CE%B1%CF%8D%CF%81%CE%BF%CF%82+1875&hl=el&sa=X&ved=0CCIQ6AEwAmoVChMI8IPmi_XGyAIVxpAsCh1DfQT2  σελ. 156].   ήταν Έλληνας πολιτικός από την Πάρο στην περίοδο της Ελληνικής Επανάστασης του 1821.
Βιογραφία
Γεννήθηκε στην Παροικία Πάρου. Σπούδασε στην Ευρώπη κατά την περίοδο 1820-1825. Όταν ανέλαβε ο Καποδίστριας κλήθηκε από τον ίδιο για να προσφέρει τις υπηρεσίες του στην Ελλάδα. Έτσι ερχόμενος ο Φραγκίσκος Μαύρος, ανέλαβε διάφορες διοικητικές θέσεις. Στη Δ΄ Εθνοσυνέλευση του Άργους, εκπροσωπούσε ως πληρεξούσιος την Πάρο και Αντίπαρο. Τότε υπέβαλε, με υπόδειξη του Κυβερνήτη, πρόταση περί απαγόρευσης του λοιπού της εκπροσώπησης των στρατιωτικών στις εθνικές συνελεύσεις. 

Η πρόταση αυτή αποκρούσθηκε με βιαιότατη ομιλία του στρατηγού Ιωάννη Μακρυγιάννη και η πρόταση τελικά απορρίφθηκε, πλην όμως στάθηκε ικανή ώστε να δημιουργήσει μόνιμο χάσμα μεταξύ στρατιωτικών και πολιτικών σ΄ όλη την περίοδο εκείνη, μέχρι τον ερχομό του Όθωνα.

Το 1833 διορίστηκε νομάρχης Αργολίδας και Κορινθίας και ήταν ένας από τους πρώτους δέκα νομάρχες της Ελλάδας.Απόφαση της 23 Απριλίου/8 Μαΐου του 1833  «Περί διορισμού των νομαρχών δια τους δέκα νομάρχες του βασιλείου της Ελλάδος»:Φραγκίσκος Μαύρος (Αργολίδος και Κορινθίας), Γεώργιος Γλαράκης (Αχαΐας και Ήλιδος), Δημήτριος Χρηστίδης (Μεσσηνίας), Κωνσταντίνος Ζωγράφος (Αρκαδίας), Ανδρέας Π. Μεταξάς (Λακωνίας), Αναγνώστης Μοναρχίδης (Ακαρνανίας και Αιτωλίας), Ιωάννης Αμβροσιάδης (Φωκίδος και Λοκρίδος), Μ. Σχινάς (Αττικής και Βοιωτίας), Γεώργιος Αινιάν (Εύβοιας), και Ιάκωβος Ρίζος Νερουλός (Κυκλάδων).

Επί Βασιλείας του Όθωνα, ο Φραγκίσκος Μαύρος συνέχισε την πολιτική του σταδιοδρομία, εκλεγόμενος βουλευτής Νάξου και Πάρου της Α΄ βουλευτική (1844-1845) και της Γ΄ βουλευτική (1850-1853) περίοδο.  

Πέθανε στην Αθήνα το 1875.

Παραπομπές

Πηγές
"Νεώτερον Εγκυκλοπαιδικόν Λεξικόν Ηλίου" τ.13ος, σ.129

Κατηγορία:Έλληνες πληρεξούσιοι
Κατηγορία:Βουλευτές Κυκλάδων
Κατηγορία:Νομάρχες Αργολίδας και Κορινθίας